Rikunarita-ORG/Wikinium huggingface dataset:
# Tibetas kalniene[labot | labot pirmkodu]

| Tibetas kalniene |
| --- |
| Centrālāzija, kur iekrāsotas teritorijas, kas augstākās par 1600 metriem virs jūras līmeņa. Tibetas kalniene iekrāsota brūnos toņos. Dienvidos esošie Himalaji nav daļa no Tibetas kalnienes |
| Kontinents |
Āzija |
| Valstis | * Ķīna
* Indija
 |
| Garums |
~2500 km |
| Platums |
~1000 km |
|  **Tibetas kalniene Vikikrātuvē** |

**Tibetas kalniene** (tibetiešu: བོད་ས་མཐོ།, *bod sa mtho*), arī **Tibetas plakankalne** un **Cjindzanas kalniene** (ķīniešu: 青藏高原, piņjiņs: *Qīng–Zàng gāoyuán*) ir plaša plakankalne Centrālāzijā un Austrumāzijā, kas aptver lielāko daļu Tibetas autonomā reģiona, daļu no Ķīnas Cjinhai provinces, kā arī Ladākhu (Indijas savienības teritoriju) un Indijas štata Himāčalas Pradēšas ziemeļus. Ziemeļos to norobežo Kuņluņa kalnu grēda, bet dienvidos un dienvidrietumos attiecīgi Himalaji un Karakorums. Tibetas kalniene rietumu—austrumu virzienā plešas aptuveni 2500 km, bet no ziemeļiem uz dienvidiem — aptuveni 1000 km. Aptuvenā platība ir 2,5 miljoni km². Tibetas kalniene ir pasaulē augstākā plakankalne virs jūras līmeņa (vidēji no 4000 līdz 5000 m vjl.), tādēļ tā tiek dēvēta par “Pasaules jumtu”.

Tibetas kalnienē atrodas vairāku Āzijas lielo upju iztekas. Šeit sākas Jandzi, Huanhe, Inda, Brahmaputra, Mekonga un Salvina. Jandzi, Huanhe un Mekongas augštecē ir dziļas aizas, līdz pat 2000—3000 metriem. Daudz ezeru, galvenokārt sālsezeri, lielākie no tiem ir Namcho, Sellings un Dangrajuma ezers.

## Ģeoloģija

Tibetas kalnienes centrālā daļa un ziemeļu daļa ir salīdzinoši līdzena un plakana, salīdzinot ar kalnu grēdām dienvidos, kur augstums virs jūras līmeņa sasniedz 6000 metrus. Līdzenumus veido galvenokārt smilšakmens, kaļķakmens, slāneklis, savukārt pacēlumus veido granīts un gneiss. Tibetas kalniene atrodas seismiskās aktivitātes zonā, šeit ir zemestrīces, geizeri, karstie avoti. No derīgajiem izrakteņiem Tibetas kalnienē iegūst akmeņogles, dzelzsrūdu, krāsaino metālu rūdas, zeltu, kasiterītu, antimona un arsēna rūdas, talku, ģipšakmeni un dažādus sāļus.

## Ģeoloģiskā vēsture

Kopš eocēna sākuma Tibetas kalniene, līdzās Himalajiem un Pamiram, veidojusies saduroties Indijas plātnei ar Eirāzijas plātni. Lai gan Tibetas kalnienes veidošanās laiks ir relatīvi zināms, tās izcelsme un evolūcija tiek apstrīdēta, nepārbaudāma un pat uzskatīta par nezināmu. Katrā ziņā, ir zināms, ja Tibetas kalniene nebūtu izveidojusies, tad Himalaji visticamāk būtu veidojušies pavisam citādāk, nekā tie ir mūsdienās.

Tektoniskās kustības turpinās, notiek zemestrīces, kalnienē ir kvartāra vulkāni un karstie avoti.

## Klimats

Tibetas kalnienē valda krasi kontinentāls klimats, maz nokrišņu. Tajā ir salīdzinoši augsta sniega līnija, tā sākas pie 5500—6000 metriem virs jūras līmeņa.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Tibetas kalniene.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
# Starojums

**Starojums**, arī **radiācija** (no latīņu: *radiatio* — ‘spīdēšana, starošana’), ir enerģijas starveida izplatīšanās, izstarošana telpā. Starojumu iedala elektromagnētiskajā starojumā, elementārdaļiņu starojumā (alfa starojums, bēta starojums), akustiskajā starojumā (ultraskaņa, seismiskie viļņi) un gravitācijas starojumā.

Starojums var rasties gan dabiski, piemēram, no Saules, Zemes vai radioaktīviem elementiem, gan mākslīgi, piemēram, medicīnā vai rūpniecībā izmantojot rentgena starus vai kodolenerģiju.

Radiācijas ietekme uz vidi un veselību ir atkarīga no tās veida un intensitātes. Piemēram, rentgenstari un gamma stari ir augstas enerģijas starojuma veidi, kas var radīt kaitējumu šūnām, savukārt dabiskā gaisma ir zemas enerģijas starojums, kas parasti ir nekaitīgs. Radiācijas izpēte un kontrole ir būtiska, lai pasargātu dzīvos organismus un izmantotu radiāciju medicīnā, enerģijas ražošanā un citās jomās drošā un kontrolētā veidā.

## Skatīt arī

* Jonizējošais starojums

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Starojums.
* *Encyclopædia Britannica* raksts (angliski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (krieviski)
* *Encyclopædia Universalis* raksts (franciski)
* Zinātniskās fantastikas enciklopēdijas raksts (angliski)
* Enciklopēdijas *Krugosvet* raksts (krieviski)
# Baznīcas tēvi[labot | labot pirmkodu]

Baznīcas tēvi, 11. gadsimta Kijivas Krievzemes miniatūra
**Baznīcas tēvi** (latīņu: *Patres Ecclesiae*) ir agrīnās kristīgās baznīcas teologi un bīskapi, kuriem bija nozīmīga loma kristīgās ticības veidošanā, mācību formulēšanā un baznīcas struktūras attīstībā. Viņi darbojās pirmajos gadsimtos pēc Kristus un palīdzēja definēt doktrīnas, cīnījās pret herēzijām un veicināja Svēto Rakstu interpretāciju.

## Iedalījums

Baznīcas tēvus var iedalīt vairākās grupās:

1. Apustuliskie tēvi (1.—2. gadsimts) — tie, kas dzīvoja apustuļu laikos vai tieši pēc tiem, piemēram:
	* Klements no Romas
	* Antiohijas Ignācijs
	* Polikarps no Smirnas
2. Grieķu Baznīcas tēvi (3.—8. gadsimts) — strādāja galvenokārt Austrumu baznīcā un rakstīja grieķu valodā, piemēram:
	* Origens
	* Basilijs Lielais
	* Gregors no Nazianzas
	* Joans Hrizostoms
3. Latīņu Baznīcas tēvi (3.—7. gadsimts) — darbojās Rietumu baznīcā un rakstīja latīņu valodā, piemēram:
	* Tertuliāns
	* Cipers no Kartāgas
	* Ambrozijs no Milānas
	* Augustīns no Hiponas
	* Hieronīms
4. Sīriešu Baznīcas tēvi — kas darbojās galvenokārt Sīrijā un rakstīja sīriešu valodā, piemēram:
	* Afrahats
	* Efraims Sīrietis

## Ārējās saites

* Vikikrātuvē par šo tēmu ir pieejami multivides faili. Skatīt: Baznīcas tēvi.

* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* Katoļu enciklopēdijas raksts (angliski)
* Pareizticīgo enciklopēdijas raksts (krieviski)
* Enciklopēdijas *Krugosvet* raksts (krieviski)
# Victory Through Air Power

| *Victory Through Air Power* |
| --- |
|  |
| Žanrs |
animācijas filma, dokumentālā filma |
| Režisors | * Pērss Pīrss
* Džeimss Algars
* Klaids Džeronīmi
* Džeks Kinnijs
* H. C. Poters
 |
| Producents |
Volts Disnejs |
| Scenārija autors | * Pērss Pīrss
* T. Hī
* Erdmans Peners
* Viljams Kotrels
* Džeimss Brodero
* Džordžs Stallingss
* Hosē Rodrigezs
 |
| Galvenajās lomās |
Aleksandrs de Severskis |
| Mūzika | * Edvards H. Plambs
* Pols Dž. Smits
* Olivers Volless
 |
| Studija | *Walt Disney Productions* |
| Izplatītājs | *United Artists* |
| Izdošana |
1943. gada 17. jūlijā |
| Ilgums |
65 min |
| Valsts |
ASV |
| Valoda |
Angļu |
| Budžets |
788 000 US$ |
| Kopējie ienākumi |
799 000 US$ |
| **IMDb profils** |

Victory Through Air Power ir 1943. gada ASV gada animācijas dokumentālā filma, kuras režisori ir Pērss Pīrss, Džeimss Algars, Klaids Džeronīmi, Džeks Kinnijs, H. C. Poters. Filma balstīta uz Aleksandra de Severska tāda paša nosaukuma grāmatu; pats de Severskis arī parādās filmā.

Filma veidota par stratēģisku bombardēšanu no gaisa Otrā pasaules kara laikā.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *Rotten Tomatoes* profils (angliski)
# Dzongke

| Dzongke  |
| --- |
| Valodu lieto: | Butāna , Sikima (Indija) |
| Pratēju skaits: | Dzimtā val.: 130 000 Otrā val.: ~470 000 |
| Valodu saime: | Sinotibetiešu  Tibetbirmiešu   Himalajiešu    Tibetiešu-kanauri     Tibetiskās      Tibetiešu       Dienvidu        **Dzongke**  |
| Rakstība: | Tibetiešu rakstība  |
| Oficiālais statuss |
| Oficiālā valoda: |  Butāna |
| Regulators: | *nav oficiāla regulatora* |
| Valodas kodi |
| ISO 639-1: | dz |
| ISO 639-2: | dzo |
| ISO 639-3: | dzo |
|

|  |  |
| --- | --- |
| Indic script | **Šajā rakstā var būt pielietotas Indijas rakstības**. Bez attiecīga programmnodrošinājuma iespējama nekorekta teksta attēlošanās. |

 |

**Dzongke** (རྫོང་ཁ Vailija tr.: *rdzong-kha*, Jong-kă), arī **dzongka**, ir Butānas valsts valoda. Valodas nosaukums nozīmē "dzongu valoda", kur "dzongs" nozīmē cietoksnim līdzīgu klosteri, kādi Butānā tika dibināti 17. gadsimtā.

Dzongke ir radniecīga mūsdienu tibetiešu valodai. Lai arī abām valodām ir kopēja literārā un liturģiskā valodas, sarunvalodas lielākoties nav savstarpēji saprotamas.

## Ārējās saites

* Dzongkes attīstības pārvalde
* Dzongkes sarunvalodas apmācība Arhivēts 2008. gada 2. decembrī, *Wayback Machine* vietnē.
# Pakistānas karogs

Pakistānas karogs
**Pakistānas karogs** (urdu: پرچم پاکستان / *Pârĉami Pakistân*), pazīstams arī kā valsts karogs (قومی پرچم / *Qaumī Pârĉam*), ir viens no Pakistānas Islāma Republikas valsts simboliem. Pakistānā tas ir pazīstams arī kā karogs ar zvaigzni un pusmēnesi (پرچمِ ستاره و ہلال / *Pârĉame Sitârah o Hilâl*).

Karogs tika pieņemts 1947. gada 11. augustā, neilgi pirms valsts neatkarības iegūšanas. Pakistānas Domīnija pastāvēja līdz 1956. gada 12. martam, bet pēc tās pārveidošanas par pašreizējo Pakistānas Islāma Republiku karogu saglabāja Pakistānas valsts jaunās iestādes. Pakistānas karogs savā ziņā atkārto Visindijas Musulmaņu līgas karogu, kas cīnījās par Britu Indijas musulmaņu daļas neatkarību.

## Ārējās saites

* Vikikrātuvē par šo tēmu ir pieejami multivides faili. Skatīt: Pakistānas karogs.

* *Encyclopædia Britannica* raksts (angliski)
# Klimatogramma

Mēnešu vidējās gaisa temperatūras un nokrišņu daudzuma klimatiskās standarta normas (1991.-2020. gads)
**Klimatogramma** ir grafiks, kurā attēlo kādas noteiktas vietas gaisa temperatūras un nokrišņu sadalījumu noteiktā laika periodā, piemēram, nedēļā, mēnesī, gadā. Parasti klimatogramma parāda vidējā gaisa temperatūru un nokrišņu daudzumu.

Dažkārt klimatogramma tiek papildināta ar maksimālo, minimālo, vidējo maksimālo un vidējo minimālo temperatūru rādītājiem, iztvaikošanas, mitruma koeficientiem u. c. Kolonnas parasti norāda nokrišņu daudzumu, bet līnija — vidējo temperatūru.

Klimatogramma jeb **ombrotermiskā diagramma** sniedz uzskatāmu un informatīvu priekšstatu par dotās vietas termorežīmu un mitruma režīmu, kuru ieteicis vācu-krievu botāniķis un ekologs Heinrihs Valters. Šajā diagrammā uz horizontālās ass atliek mēnešus. Vertikālās asis ir divas — mēneša vidējās temperatūras un mēneša nokrišņu summas atainošanai, pie tam šo asu mērogu attiecība ir 1:2. Mitros (humīdos) laika apstākļos nokrišņu līkne grafikā atrodas virs temperatūras līknes. Šo līkņu pretējs izvietojums liecina par sausiem (arīdiem) apstākļiem. Parasti ombrotermiskajā diagrammā atzīmē dažādu papildu informāciju, piemēram, norāda laika posmu, kurā dienas vidējā temperatūra ir negatīva, sniedz gada vidējo temperatūru, nokrišņu summu u.t.t.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Klimatogramma.
# Britu Aizvēja Salas

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| Colony of the Leeward Islands* Aizvēja Salu Kolonija** |
| konstitucionāla monarhija |
|

|  |  |  |
| --- | --- | --- |
| ↓ |  1671–1816
* 1833–1959** |  →    → |

 |
|

|  |  |
| --- | --- |
|  |  |
| Karogs | Ģerbonis |

 |
| Location of Britu Aizvēja Salas Mazajās Antiļu salās |
| **Pārvaldes centrs** | Nevisa (1671-1696) Sentdžonsa (1696-1960) |
| **Valoda(s)** | angļu |
| **Politiskā struktūra** | konstitucionāla monarhija |
| **Vēsturiskais laikmets** | 17.—20. gadsimts |
|  - Dibināta | 1671 |
|  - Sadalīta | 1816 |
|  - Reformēta | 1833 |
|  - Federāla kolonija | 1871 |
|  - pievienojas Dominika | 1871 |
|  - pamet Dominika | 1940 |
|  - Likvidēta | 1959 |
| **Platība** |
|  - 1958. gadā | 1 047 km² |
|

|  |  |
| --- | --- |
| **Priekšteces:** | **Pēcteces:** |
|

|  |  |
| --- | --- |
|  | Angilja |
|  | Antigva |
|  | Barbuda |
|  | Dominika |
|  | Montserrata |
|  | Nevisa |
|  | Sentkristofera |
|  | Virdžīnu salas |

 |

|  |  |
| --- | --- |
| Vestindijas Federācija |  |
| Britu Virdžīnas |  |

 |

 |

 |

**Britu Aizvēja Salas** (angļu: *British Leeward Islands*) bija Anglijas, bet vēlāk — Apvienotās Karalistes kolonija Vestindijā, kurā apvienoja britu valdījumus Mazo Antiļu salu Aizvēja salu grupā. Dibināta 1671. gadā ar pārvaldes centru Nevisas salā, bet 1696. gadā centrs pārcelts uz Sentdžonsu Antigvā. 1816. gadā kolonija tika sadalīta divās — Antigva—Barbuda—Montserrata un Sentkristofera—Nevisa—Angilja—Virdžīnu salas, bet 1833. gadā šīs kolonijas atkal apvienotas. 1871. gadā Aizvēja salu kolonijai pievienojās Dominika, bet pameta to 1940. gadā. 1958. gadā Britu Aizvēja Salu kolonija tika izformēta, Britu Virdžīnas izdalot patstāvīgā kroņa kolonijā, bet pārējās salas iekļāvās Vestindijas Federācijā, kur veidoja 3 federācijas provinces — Antigva un Barbuda, Montserrata un Sentkristofera-Nevisa-Angilja.

Mūsdienās bijušajās Britu Aizvēja salās ir trīs neatkarīgas valstis — Antigva un Barbuda, Dominika un Sentkitsa un Nevisa, kā arī trīs aizjūras valdījumi — Angilja, Britu Virdžīnas un Montserrata.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Britu Aizvēja Salas.